[ca] L'aprenentatge que el professorat construeix informalment en el seu lloc de treball ha de ser considerat como una forma més d'aprenentatge professional. Reconèixer el valor d'aquest aprenentatge per a la millora professional i organitzativa és una primera condició per a la seva consideració. Tant docents com directius han de comprometre's i apostar per a construir i promoure aprenentatges informals en els seus respectius centres, si considerem que aquesta modalitat és, segons autors (Callahan, Watkins i Marsick, 2000; Cross, 2007), més del 60% de tot el que aprenem. Més enllà de la sensibilització entorn de l'aprenentatge informal, els docents han de conèixer les possibilitats per a generar aquest aprenentatge en els seus llocs de treball i els directius requereixen saber quines actuacions i estratègies han de desenvolupar per a facilitar i promoure aquest aprenentatge en els seus centres. Aquesta tesi té com a objectiu general analitzar el rol del directiu per a la promoció de l'aprenentatge informal del professorat en els centres educatius i se centra en la Comunitat Autònoma de Catalunya. En un primer moment, es tracta de conèixer com els docents i directius aprenen informalment en els seus llocs de treball, identificant els condicionants que afavoreixen o dificulten la generació d'aquests aprenentatges. En un segon moment, indagar com els directius actuen per a facilitar i promoure aquest aprenentatge en el seus centres educatius. Sobre aquest tema, s'ha realitzat un estudi en els centres educatius de Catalunya (etapes de primària, primària i secundària i secundària) sota el paradigma interpretatiu i adoptant un enfocament metodològic mixt. Concretament, s'ha seleccionat el disseny mixt seqüencial amb l'enfocament qualitatiu com a predominant (quan-QUAL) i s'ha adoptat l'enfocament de connexió a l'hora d'integrar les dades quantitatives i qualitatives. Els resultats, tot i no ser generalitzables per a tots els contextos, representen una primera aproximació a l'objecte d'estudi i permeten extreure tendències sobre aquest. La revisió de la literatura, els resultats extrets amb l'estudi i les conclusions derivades han permès proposar un model d'estratègia directiva per a integrar l'aprenentatge informal del professorat en els centres educatius.

[en] The type of learning that teachers acquire informally in the workplace should be seen as another form of professional learning. Recognising the value of this type of learning for professional and organizational growth is a key condition for its appreciation. Both teachers and school principals must commit to generate and promote their informal learning in their respective schools, if we consider that this way of learning, according to authors (Callahan, Watkins & Marsick, 2000; Cross, 2007), makes up more than 60% of everything we learn. Beyond awareness of informal learning, teachers need to be aware of the possibilities for informal learning in the workplace, while school principals need to know what actions and strategies they can develop to facilitate and promote informal learning in their schools. This thesis aims to analyse the role of school principals in promoting informal teacher learning in schools, with a focus on the Autonomous Community of Catalonia. At first, it is a question of knowing how teachers and school principals learn informally in their workplace, identifying the determining factors that encourage or hinder this type of learning. Secondly, this thesis aims to investigate how school principals act to facilitate and promote this type of learning in their schools. In this regard, a study has been carried out in schools in Catalonia (primary, primary and secondary and compulsory secondary schools) under the interpretive paradigm and adopting a mixed methodological approach. Specifically, a sequential mixed method design was chosen, with a predominantly qualitative approach (quan-QUAL) and the connection approach has been adopted in integrating quantitative and qualitative data. While they cannot be generalised for all contexts, the results represent a first approximation to the object of study and allow us to extrapolate related trends. The literature review, the results drawn from the study and the corresponding conclusions have made it possible to propose a model management strategy that integrates informal teacher learning in schools.